Еуразиялық экономикалық одақтың Кеден кодексі туралы шартты ратификациялау туралы
142-бап. Кедендік транзит кедендік рәсімінің мазмұны және қолданылуы

1. Кедендік транзит кедендік рәсімі - тауарларды осы кедендік рәсіммен орналастыру шарттарын сақтау кезінде кедендік баждарды, салықтарды, арнайы, демпингке қарсы, өтем баждарын төлеусіз жөнелтілетін кеден органынан межелі кеден органына дейін тауарлар тасылатын (тасымалданатын) кедендік ресім.
2. Кедендік транзит кедендік рәсімі:
1) өзге де кедендік рәсіммен орналастырылмаған шетел тауарларын, Одақ тауарларын, сондай-ақ:
Комиссия айқындайтын жағдайларда экспорт кедендік рәсімімен орналастырылған;
осы Кодекстің
207-бабының
8-тармағында көзделген жағдайда, ЕЭА-ның бір аумағынан ЕЭА-ның басқа аумағына тасымалданатын еркін кедендік аймақ кедендік рәсімімен орналастырылған Одақ тауарларын Одақтың кедендік аумағы бойынша тасу (тасымалдау) үшін;
2) Одақ мүшелері болып табылмайтын мемлекеттердің аумағы арқылы Одақтың кедендік аумағының бір бөлігінен Одақтың кедендік аумағының басқа бөлігіне және (немесе) теңіз арқылы және Одақ тауарлары мен осы Кодекстің
302-бабының
4-тармағында көрсетілген шетел тауарларын тасу (тасымалдау) үшін қолданылады.
3. Кедендік транзит кедендік рәсімі:
1) келу орнындағы кеден органынан кету орнындағы кеден органына дейін;
2) келу орнындағы кеден органынан ішкі кеден органына дейін;
3) ішкі кеден органынан кету орнындағы кеден органына дейін;
4) бір ішкі кеден органынан басқа ішкі кеден органына дейін;
5) Одақ мүшелері болып табылмайтын мемлекеттердің аумақтары және (немесе) теңіз арқылы кеден органдары арасында тасу (тасымалдау) кезінде қолданылады.
4. Кедендік транзит кедендік рәсімімен орналастырылған шетел тауарлары шетел тауарлары мәртебесін сақтайды.
5. Осы Кодекстің
307-бабының
3-тармағында көрсетілген жағдайды және осы Кодекстің
304-бабының
17-тармағына сәйкес Комиссия айқындаған жағдайларды қоспағанда, кедендік транзит кедендік рәсімімен орналастырылған Одақ тауарлары Одақ тауарларының мәртебесін сақтайды.
6. Одақтың кедендік аумағы бойынша тасу (тасымалдау) үшін мынадай шетел тауарлары:
1) халықаралық тасымалдауды жүзеге асыру кезінде тауарларын

түсірмей, Одақтың кедендік аумағына аралық, мәжбүрлі немесе техникалық түрде қонған әуе кемесіндегі тауарлар;
2) Одақтың кедендік аумағына келген соң Одақтың кедендік шекарасы арқылы тауарларды өткізу орындарынан қозғамаған және Одақтың кедендік аумағынан кететін тауарлар;
3) электр беру желілері бойынша өткізілетін тауарлар;
4) осы Кодексте көзделген жағдайлардағы өзге де тауарлар кедендік транзит кедендік рәсімімен орналастырылмайды.
7. Осы Кодексте және (немесе) мүше мемлекеттер кедендік реттеу туралы заңнамасында көзделген жағдайларда, Одақтың кедендік аумағы бойынша тасу (тасымалдау) үшін кедендік рәсіммен орналастырылған шетел тауарлары кедендік транзит кедендік рәсімімен орналастырылады.
8. Одақтың мүшелері болып табылмайтын мемлекеттердің аумақтары арқылы Одақтың кедендік аумағының бір бөлігінен Одақтың кедендік аумағының басқа бөлігіне тасымалданатын Одақ тауарлары мен осы Кодекстің
302-бабының
4-тармағында көрсетілген шетел тауарларына қатысты кедендік транзит кедендік рәсімі осы Кодекстің
43-тарауында
айқындалған ерекшеліктер ескеріле отырып қолданылады.
9. Жеке қолдануға арналған тауарларға, халықаралық пошта жөнелтілімдеріне, құбыржол көлігімен өткізілетін тауарларға қатысты кедендік транзит кедендік рәсімі осы Кодекстің
263
,
287
және
294-баптарында
айқындалған ерекшеліктер ескеріле отырып қолданылады.
10. Тек қана бір мүше мемлекеттің аумағы бойынша тасымалданатын тауарларға қатысты кедендік транзит кедендік рәсімін қолдану ерекшеліктері осы мүше мемлекеттің кедендік реттеу туралы заңнамасында белгіленуі мүмкін.
11. Халықаралық тасымалдаудың бір немесе бірнеше көлік құралдарымен белгілі бір кезең ішінде екі немесе одан да көп мүше мемлекеттердің аумақтары бойынша тасымалданатын, құрастырылмаған немесе бөлшектелген түрдегі, оның ішінде жинақталмаған немесе жасалып бітпеген түрдегі Одақтың кедендік шекарасы арқылы өткізілетін тауарларға қатысты кедендік транзит кедендік рәсімін қолданудың ерекшеліктерін Комиссия айқындайды.
12. Көліктің әртүрлі (екі және одан да көп) түрлерімен Одақтың кедендік аумағы бойынша тасымалданатын тауарларға қатысты кедендік транзит кедендік рәсімін қолдану ерекшеліктерін Комиссия айқындайды.